Libiese weermag val aan ná waarskuwing aan buitelanders | Maroela Media
Die Libiese Nasionale Weermag (LNA), onder leiding van Khalifa Hafter, het in die suide van die land met lugaanvalle begin nadat die weermag “buitelanders” en “Afrikane” ŉ tydperk van 10 dae gegee het om dié land in Noord-Afrika te verlaat.
Die weermag het gesê hy het tydens die eerste aanval tien voertuie met gewapende persone in die suide van Harouj (Harouge) in die Libiese woestyn geteiken wat glo aan Tsjadiese militante behoort.
Tsjadiese militante werk glo sedert middel 2014 in die land.
Luidens ŉ berig van die Libya Herald het ŉ LNA-lugmaghelikopter reeds Sondag op Tsjadiese militante toegeslaan.
Die United Nations Support Mission in Libië (UNSMIL) het aan die begin van die maand sy kommer uitgespreek oor toenemende geweld en die veiligheid van inwoners in Sebha nadat geweld weer tussen die Tebus- en die Awlad Sulieman-stamme uitgebreek het.
Luidens ŉ verslag van Junie 2017 veg die Tsjadiese militante en Soedannese opposisiegroepe soos FACT, JEM en MM sedert 2015 in Libië aan albei kante van die Libiese politieke verdeling.
Mohamed Taha Siala, Libiese minister van buitelandse sake, het vroeër vir “internasionale samewerking” gevra om te verhoed dat onwettige immigrante die land by Libië se suidelike grense binnedring.
Die foto bo-aan die berig lyk vir my na n bekende plek tussen Pretoria en Hartbeespoortdam waar sulke tipe voertuie getoets word.
Gerotek, nie Tsad of Libië nie.
Ja hulle kon mos maar eerder ‘n kaart van die gebied saam met die berig geplaas het….
Verkoop · 1 jaar gelede
Dit is sowaar die plek hier by ons!!. My broer het opleiding gegee daar in die goeie ou dae.
Kan ons nie ook maar so optree teen onwettige imigrante wat oor ons grense stroom nie?
Afrikane moet uit ? Was Ghaddafi dan altyd ‘n Europeer ?
Lyk my Ghaddafi was die gom wat Libja verbind het, net al hoe erger gegaan na sy afsterwe.